Id-Deċiżjoni tal-Kummisjoni
tal-4 ta’ Mejju 2000
li temenda d-Deċiżjoni 94/84/KE li tistabbilixxi il-kondizzjonijiet għas-saħħa tal-annimali u ċ-ċertifikati veterinarji għall-importazzjjoni ta’ laħam tat-tjur frisk minn pajjiżi terzi fir-rigward tar-Repubblika Popolari taċ-Ċina
(notifkata bid- dokument numru C(2000) 1163)
(Test b’rilevanza għaż-ŻEE)
(2000/352/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 91/494/KEE tas-26 ta’ Ġunju 1991 fuq il-kondizzjonijiet tas-saħħa tal-annimali li jirregolaw il-kummerċ intra-Komunitarju ta’ laħam tat-tjur frisk u l-importazzjoni tiegħu minn pajjiżi terzi [1], kif l-aħħar emendata bid-Direttiva 1999/89/KE [2], u b’mod partikolari bl-Artikolu 11 u12 tagħha,
Billi:
(1) Id-Deċiżjoni tal-Kummissjoni 94/984/KE [3], kif l-aħħar emendata bid-Deċiżjoni 2000/254/KE [4], li tistabbilixxi l-kondizzjonijiet tas-saħħa tal-annimali u ċ-ċertifikati veterinarji għall-importazzjoni tal-laħam tat-tjur frisk minn ċerti pajjiżi terzi; żewġ ċerifikati differenti, mudell A u mudell B huma stabbiliti; l-użu tagħhom jiddependi fuq is-sitwazzjoni tal-marda ta’ Newcastle fil-pajjiż konċernat.
(2) Ċerti partijiet tat-territorju taċ-Ċina elenkati fl-Anness I tad-Deċiżjoni 94/984/KE kienu tħallew jużaw iċ-ċertifikat mudell B sakemm ispezzjoni skopriet problemi b’din iċ-ċertifikazzjoni; minħabba f’dan, l-importazzjoni ta’ laħam tat-tjur frisk miċ-Ċina mill-1 ta’ Awissu 1996 ġiet sospiża bid-Deċiżjoni tal-Kummissjoni 96/456/KE.
(3) Missjoni ta’ spezzjoni saret f’Ottubru 1999 mill-Kummissjoni fiċ-Ċina u wriet li ntlaħaq miljorament sinjifikanti mis-servizzi veterinarji Ċiniżi u assigurazzjonijiet bil-miktub ġew mogħtija biex is-sospensjoni hawn fuq imsemmija tkun tista’ titħassar.
(4) Is-sitwazzjoni tal-mard f’dak li jirrigwarda il-marda ta’ Newcastle għadha teħtieġ garanziji addizzjonali kif stabbilit fiċ-ċertifikat mudell B tad-Deċiżjoni 94/984/KE.
(5) Għal raġunijiet ta’ kjarezza din id-Deċizjoni għandha tapplika għal laħam tat-tjur frisk iċċertifikat mill-1 ta’ Ġunju 2000.
(6) Il-miżuri previsti f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
Artikolu 1
L-ANNESS I għad- Deċiżjoni 94/984/KE huwa emendat kif ġej:
Fil-linja "CN China (PR)" in-nota f’qiegħ il-paġna "3" wara il-kelma "Shandong" u wara l-ittra "B" u in-nota f’qiegħ il-paġna korrispondenti "3, Importazzjoni sospiża mill-1 ta’ Awissu 1996" f’qiegħ tal-paġna huma mħassrin.
Artikolu 2
Din id- Deċiżjoni għandha tgħodd għall-laħam tat-tjur frisk iċċertifikat mill-1 ta’ Ġunju 2000.
Artikolu 3
Din id-Deċiżjoni hija ndirrizzata lill-Istati Membri.
Magħmul fi Brussel, fl-4 ta’ Mejju 2000.